**Rámcová dohoda o poskytovaní upratovacích služieb**

uzatvorená podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Dohoda**“)

medzi

**Objednávateľ**

**Názov: Metropolitný inštitút Bratislavy**

Sídlo: Primaciálne námestie 429/1, 814 99 Bratislava

IČO: 52324940

DIČ: 2120982490

IČ DPH: nie je platca DPH

Bankové spojenie: Československá obchodná banka, a.s.

Číslo účtu IBAN: SK28 7500 0000 0001 2585 6363

Zastúpený: Mgr. Ján Mazúr, PhD., riaditeľ

(ďalej len ako „**Objednávateľ**”)

a

**Dodávateľ**

**Názov:**

Sídlo:

IČO:

DIČ:

IČ DPH:

Bankové spojenie:

Číslo účtu:

Zastúpený:

(ďalej len ako „**Dodávateľ**”)

## Čl. 1Účel a predmet Dohody

* 1. Účelom Dohody je zabezpečenie grafických služieb, ktoré Objednávateľ potrebuje pri vykonávaní svojich úloh vyplývajúcich z jeho zriaďovacej listiny.
	2. Dodávateľ sa zaväzuje poskytovať pre Objednávateľa grafické služby za podmienok podľa Dohody, ktoré zahŕňajú (ďalej len „grafické služby“):
		1. prípravu podkladov na tlač,

* + 1. grafické spracovanie dát do grafov,
		2. prípravu a grafickú úpravu textov,
		3. prípravu výstavných panelov architektonických návrhov,
		4. grafické výstupy pre online komunikáciu.
	1. Dodávateľ sa zaväzuje poskytovať grafické služby na základe čiastkových zákaziek vo forme objednávok zaslaných Objednávateľom Dodávateľovi, v ktorých budú uvedené:
		1. špecifikácia objednávanej grafickej služby,
		2. lehota na odovzdanie objednávanej grafickej služby (po konzultácii s Dodávateľom).

## Čl. 2Cena za grafické služby a platobné podmienky

* 1. Zmluvné strany sa dohodli, že cena za grafické služby je ... eur bez DPH za osobohodinu poskytnutých grafických služieb (ďalej len „jednotková cena“).
	2. Cena za grafické služby je stanovená v zmysle § 3 zákona č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, a je záväzná. Do ceny sú premietnuté len ekonomicky oprávnené náklady a primeraný zisk a zahŕňa všetky náklady a výdavky Dodávateľa spojené s riadnym poskytovaním grafických služieb.
	3. Cena za poskytnuté grafické služby sa určí ako súčin jednotkovej ceny a počtu osobohodín, ktoré Dodávateľ vynaložil na poskytnutie týchto služieb na základe objednávky podľa čl. 1.3. Dohody.

* 1. Maximálny finančný limit Dohody je 20 000 eur bez DPH. Celková cena zaplatená Dodávateľovi za poskytovanie grafických služieb nesmie presiahnuť tento finančný limit.
	2. Dodávateľ vo faktúre uvedie
		1. špecifikáciu objednávky, na základe ktorej poskytol grafické služby,
		2. špecifikáciu poskytnutých grafických služieb,
		3. jednotkovú cenu,
		4. počet osobohodín, ktoré vynaložil na poskytnutie objednaných grafických služieb.
	3. Pre vylúčenie pochybností, Dodávateľ môže zaslať jednu faktúru na zaplatenie poskytnutých grafických služieb aj na základe viacerých objednávok.
	4. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Lehota splatnosti faktúry je 30 dní od jej doručenia Objednávateľovi.

## Čl. 3Podmienky poskytovania grafických služieb

* 1. Zmluvné strany sú povinné poskytovať si pri plnení Dohody vzájomnú súčinnosť. Objednávateľ je najmä povinný poskytnúť Dodávateľovi všetky informácie a podklady, ktoré sú potrebné na riadne poskytnutie grafických služieb.
	2. Pri poskytovaní grafických služieb je Dodávateľ povinný postupovať s odbornou starostlivosťou primeranou povahe predmetu Dohody.
	3. Dodávateľ je povinný pri poskytovaní grafických služieb primerane zohľadňovať vizuálnu identitu Objednávateľa, ktorá je špecifikovaná v prílohe č. 1 Dohody.
	4. Objednávateľ je oprávnený vyžiadať si od Objednávateľa čiastkové výstupy a priebežne ich s ním konzultovať. Zhotoviteľ je povinný zapracovať odôvodnené pripomienky Objednávateľa k čiastkovým výstupom.
	5. Dodávateľ sa zaväzuje odovzdať grafickú službu vo forme, ktorá Objednávateľovi umožní poskytnutú grafickú službu použiť na účel uvedený v čl. 1.1. Dohody.
	6. Ak má odovzdaná grafická služba vadu, Dodávateľ je povinný ju odstrániť v primeranej lehote poskytnutej Objednávateľom.
	7. Kontaktnými osobami na účel komunikácie pri plnení Dohody, vrátane zasielania objednávok a faktúr, sú:
	8. za Objednávateľa ................
	9. za Dodávateľa ................

**Článok 4.**

**Licencia**

* 1. Na výstupy Dodávateľa alebo ktorúkoľvek ich časť, ktoré spĺňajú náležitosti autorského diela podľa Autorského zákona (ďalej len „dielo“), Dodávateľ udeľuje Objednávateľovi dňom ich poskytnutia časovo a vecne neobmedzenú licenciu podľa § 65 Autorského zákona na spôsoby použitia diela v rozsahu podľa § 19 ods. 4 Autorského zákona, vrátane spracovania diela, spojenia diela alebo jeho časti s iným dielom, zverejnenie diela, ako aj na použitie diela inými, v súčasnosti známymi spôsobmi použitia tak, aby Objednávateľ dielo mohol používať v súlade s účelom Dohody na vlastnú potrebu a za týmto účelom ho poskytovať aj tretím osobám.
	2. Dodávateľ zároveň udeľuje dňom odovzdania diela Objednávateľovi súhlas na postúpenie licencie a súhlas, aby Objednávateľ udelil tretej osobe súhlas na použite diela (sublicenciu) v rozsahu a obsahu udelenej licencie podľa čl. 4.1. Dohody.
	3. Odmena za licenciu podľa čl. 4.1. a 4.2. Dohody je zahrnutá v cene podľa čl. 2. Dohody a zmluvné strany ju považujú za primeranú vo vzťahu k rozsahu a spôsobu využitia predmetov chránených autorským právom.
	4. Dodávateľ vyhlasuje, že plnením Dohody neporuší autorské ani iné práva duševného vlastníctva tretej osoby. Dodávateľ je povinný mať prípadné autorské právne vzťahy vysporiadané tak, aby mohol Dohodu riadne plniť tak, aby na diele neviazli akékoľvek právne vady, nebolo zaťažené právami tretej osoby, ani aby plnenie inak neporušovalo práva tretích osôb. V prípade porušenia tohto článku Dodávateľom je Objednávateľ oprávnený odstúpiť od Dohody a Dodávateľ je povinný nahradiť mu všetku škodu, ktorá objednávateľovi v dôsledku porušenia vznikla.

**Článok 5**

**Mlčanlivosť**

* 1. Dodávateľ sa zaväzuje, že informácie, ktoré získal od Objednávateľa na poskytnutie grafických služieb, nezverejní a/alebo nesprístupní tretím osobám. Táto povinnosť sa nevzťahuje na informácie:
		1. na sprístupnenie ktorých udelil Objednávateľ predchádzajúci súhlas,
		2. zverejnené pred uzavretím Dohody,
		3. verejne dostupné bez akéhokoľvek pričinenia Dodávateľa,
		4. ktorých sprístupnenie alebo zverejnenie je vyžadované podľa právnych predpisov.

## Čl. 6.Záverečné ustanovenia

* 1. Dohoda sa uzatvára na dobu určitú do vyčerpania finančného limitu Dohody podľa čl. 2.4. Dohody, najneskôr však do 31. 12. 2021. Tým nie sú dotknuté čl. 4. a 5. Dohody.
	2. Objednávateľ je oprávnený vypovedať Dohodu písomnou výpoveďou doručenou Dodávateľovi s jednomesačnou výpovednou lehotou.
	3. Dohoda sa riadi právnym poriadkom Slovenskej republiky, najmä Obchodným zákonníkom. Pokiaľ nie je v Dohode dohodnuté inak, na Dohodu sa vzťahujú ustanovenia Obchodného zákonníka k zmluve o dielo.
	4. Dohoda nadobúda platnosť dňom jej uzavretia a účinnosť dňom nasledujúcim po dni jej zverejnenia podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. zákon o slobode informácií v znení neskorších predpisov. Zverejnenie zabezpečuje Objednávateľ.
	5. Dohodu je možné meniť a dopĺňať za podmienok stanovených príslušnými všeobecne záväznými právnymi predpismi len vo forme písomného a číslovaného dodatku podpísaného oboma zmluvnými stranami.
	6. Dohoda je vyhotovená v dvoch rovnopisoch. Každá zo zmluvných strán dostane jeden rovnopis.

V Bratislave, ................................... V....................., ...................................

Za Objednávateľa Za Dodávateľa

....................................................... .........................................................

Mgr. Ján Mazúr, PhD., riaditeľ MIB

**Príloha č. 1**

**Vizuálna identita Metropolitného inštitútu Bratislavy**